**รายงานการประชุมสภาเทศบาลตำบลบ้านใหม่**

**สมัยวิสามัญ สมัยที่ 2 ประจำปี พ.ศ. ๒๕63**

**วันพุธที่ 7 ตุลาคม ๒๕๖3 เวลา ๐๙.๓๐ น.**

**ณ ห้องประชุมสภาเทศบาลตำบลบ้านใหม่**

...................................................................

**ผู้มาประชุม**

|  |  |  |  |  |
| --- | --- | --- | --- | --- |
| **ลำดับ** | **ชื่อ** | **สกุล** | **ตำแหน่ง** | **ลายมือชื่อ** |
| 1 | นายรวย | ทองยัง | ประธานสภาเทศบาล | *รวย ทองยัง* |
| 2 | นายสมศักดิ์ | ดุมใหม่ | รองประธานสภาเทศบาล | *สมศักดิ์ ดุมใหม่* |
| 3 | นายสวัสดิ์ | พงษ์ใหม่ | สมาชิกสภาเทศบาล เขต 1 | *สวัสดิ์ พงษ์ใหม่* |
| ๔ | นายทวี | กูบโคกกรวด | สมาชิกสภาเทศบาล เขต 1 | *ทวี กูบโคกกรวด* |
| ๕ | นายอุเทน | กูปโคกกรวด | สมาชิกสภาเทศบาล เขต ๑ | *อุเทน กูปโคกกรวด* |
| ๖ | นายจอมพล | ศรีพนม | สมาชิกสภาเทศบาล เขต ๑ | *จอมพล ศรีพนม* |
| ๗ | นายสถาพร | ชาญสูงเนิน | สมาชิกสภาเทศบาล เขต ๑ | *สถาพร ชาญสูงเนิน* |
| ๘ | นายจันทร์ | เทาใหม่ | สมาชิกสภาเทศบาล เขต 2 | *จันทร์ เทาใหม่* |
| ๙ | นางอุดรรัตน์ | เกษใหม่ | สมาชิกสภาเทศบาล เขต 2 | *อุดรรัตน์ เกษใหม่* |
| ๑๐ | นายประหยัด | เพื่อนเกาะ | สมาชิกสภาเทศบาล เขต 2 | *ประหยัด เพื่อนเกาะ* |
| ๑๑ | นางสาวสุรางค์ | ธีระวาส | เลขานุการสภาเทศบาล | *สุรางค์ ธีระวาส* |

**ผู้เข้าร่วมประชุม**

|  |  |  |  |  |
| --- | --- | --- | --- | --- |
| **ลำดับ** | **ชื่อ** | **สกุล** | **ตำแหน่ง** | **ลายมือชื่อ** |
| 1 | นายสิรกิจ | วาปีธรรม | ปลัดเทศบาล ปฏิบัติหน้าที่ นายกเทศมนตรี | *สิรกิจ วาปีธรรม* |
| ๒ | นางสาวสุรีย์ | พิมพ์ปรุ | รองปลัดเทศบาล | *สุรีย์ พิมพ์ปรุ* |
| 3 | นายภุชพงศ์ | บุญศรีรัตนะ | ผู้อำนวยการกองช่าง | *ภุชพงศ์ บุญศรีรัตนะ* |
| ๔ | นางชวันภรณ์ | รุ่งเรือง | ผู้อำนวยการกองคลัง | *ชวันภรณ์ รุ่งเรือง* |
| 5 | นางเพียงพิศ | แพงอนันต์ | ผู้อำนวยการกองการศึกษา | *เพียงพิศ แพงอนันต์* |
| 6 | นายเพิ่มพูล | ยาสมุทร | ผู้อำนวยการกองสาธารณสุขฯ | *เพิ่มพูล ยาสมุทร* |
| 7 | นายสมบูรณ์ | เรียงใหม่ | ผู้ใหญ่บ้านหมู่ที่ 2 | *สมบูรณ์ เรียงใหม่* |
| 8 | นางสาวธนการณ์ | เตสังข์ | โรงเรียนอุบลรัตน์ | *ธนการณ์ เตสังข์* |
| 9 | นางภคภัทร | เดชชาติธนาคุณ | นักจัดการงานทั่วไปปฏิบัติการ | *ภคภัทร เดชชาติธนาคุณ* |
| 10 | จ่าเอกกิตติศักดิ์ | มะโนชัย | เจ้าพนักงานป้องกันฯ | *กิตติศักดิ์ มะโนชัย* |

**เริ่มประชุมเวลา 09.3๐ น.** เมื่อได้เวลาประชุม (เลขานุการสภาเทศบาลตำบลบ้านใหม่ ได้ตรวจสอบรายชื่อผู้เข้าร่วมประชุมเมื่อครบองค์ประชุมแล้ว) มีสมาชิกสภาเทศบาลมาประชุม ๙ ท่าน เชิญสมาชิกสภาเทศบาลเข้าห้องประชุม

เมื่อที่ประชุมพร้อมแล้ว เลขานุการสภาเทศบาล ได้เชิญประธานสภาเทศบาลตำบลบ้านใหม่ จุดเทียน ธูป บูชาพระรัตนตรัย พร้อมนำผู้เข้าร่วมประชุมทุกท่านไหว้พระสวดมนต์ และเรียนเชิญประธานสภาเทศบาลบ้านใหม่ กล่าวเปิดประชุมสภาเทศบาลตำบลบ้านใหม่ สมัยวิสามัญ สมัยที่ 2 ประจำปี พ.ศ. ๒๕๖3 และดำเนินการประชุมตามระเบียบวาระการประชุมต่อไป

**นายรวย ทองยัง** เรียน ท่านรองประธานสภาเทศบาล สมาชิกสภาเทศบาลทุกท่าน

**ประธานสภาเทศบาล** ปลัดเทศบาล ผู้อำนวยการกองทุกกอง พนักงานเทศบาล เจ้าหน้าที่ที่เกี่ยวข้อง และผู้สนใจเข้าร่วมรับฟังการประชุมสภาเทศบาลตำบลบ้านใหม่ ทุกท่าน ผมขอเปิดการประชุมสภา สมัยวิสามัญ สมัยที่ 2 ครับ ให้เลขานุการสภาอ่านประกาศเรียกประชุมสภาเทศบาล

**นางสาวสุรางค์ ธีระวาส** ประกาศอำเภอเมืองนครราชสีมา

**เลขานุการสภาเทศบาล** เรื่อง เรียกเปิดประชุมวิสามัญสภาเทศบาลตำบลบ้านใหม่

สมัยวิสามัญ สมัยที่ 2 ประจำปี พ.ศ. ๒๕๖3

............................................................

ด้วยเทศบาลตำบลบ้านใหม่ แจ้งว่า ความจำเป็นที่จะขอความเห็นชอบ

ต่อสภาเทศบาลตำบลบ้านใหม่ เพื่อขอความเห็นชอบรับโอนทรัพย์สินประเภทครุภัณฑ์ยานพาหนะและขนส่งจากศูนย์ป้องกันและบรรเทาสาธารณภัย เขต 5 นครราชสีมา จำนวน 2 รายการ ตลอดจนญัตติข้อราชการอื่น ๆ จึงรายงานขออนุมัติให้เรียกเปิดประชุมสภาเทศบาลตำบลบ้านใหม่ สมัยวิสามัญ สมัยที่ 2 ประจำปี พ.ศ. 2563 ตั้งแต่วันที่ 5 ตุลาคม 2563 เป็นต้นไป (มีกำหนดไม่เกิน 15 วัน) เนื่องจากไม่อยู่ในสมัยประชุมสามัญประจำปี

อาศัยอำนาจตามความนัยมาตรา 26 แห่งพระราชบัญญัติเทศบาล พ.ศ. 2496 (ฉบับที่ 14) พ.ศ. 2562 ประกอบกับคำสั่งจังหวัดนครราชสีมา ที่ 7710/2558 เรื่อง การมอบอำนาจของผู้ว่าราชการจังหวัดนครราชสีมาให้นายอำเภอปฏิบัติราชการแทน ลงวันที่ 2 ตุลาคม 2558 นายอำเภอเมืองนครราชสีมาพิจารณาแล้วเห็นว่าเป็นการจำเป็นเพื่อประโยชน์แห่งเทศบาลตำบลบ้านใหม่ จึงอนุมัติให้เรียกประชุมเปิดประชุมวิสามัญสภาเทศบาลเทศบาลตำบลบ้านใหม่ สมัยวิสามัญ สมัยที่ 2 ประจำปี พ.ศ. 2563 ตั้งแต่วันที่ 5 ตุลาคม 2563 เป็นต้นไป (มีกำหนดไม่เกิน 15 วัน)

จึงประกาศมาเพื่อทราบโดยทั่วกัน

ประกาศ ณ วันที่ 5 เดือน ตุลาคม พ.ศ. ๒๕๖3

ชนะ ธรณีทอง

(นายชนะ ธรณีทอง)

นายอำเภอเมืองนครราชสีมา ปฏิบัติราชการแทน

ผู้ว่าราชการจังหวัดนครราชสีมา

**ระเบียบวาระที่ ๑** **เรื่องที่ประธานจะแจ้งต่อที่ประชุม**

**นายรวย ทองยัง** ระเบียบวาระที่ 1 เรื่องประธานแจ้งต่อที่ประชุม ไม่มีข้อราชการ

**ประธานสภาเทศบาล** แจ้งให้ที่ประชุมทราบครับขอเชิญเลขาได้ชี้แจงครับ

**นางสาวสุรางค์ ธีระวาส** เรียนประธานสภาเทศบาล สมาชิกสภาเทศบาล และผู้เข้าร่วมประชุม

**เลขานุการสภาเทศบาล** ทุกท่านค่ะ ขออนุญาตแก้ไขเปลี่ยนแปลงญัตตินะค่ะ ญัตติที่ 2 และญัตติที่ 3 ขอแก้ไข ทั้ง 2 ญัตติ และขอเปลี่ยนระเบียบวาระการประชุมตามที่ได้แจ้งให้ใหม่วันนี้นะค่ะ

**ระเบียบวาระที่ ๒ เรื่องรับรองรายงานการประชุม**

**-ไม่มี-**

**นายรวย ทองยัง**  ต่อไปเป็นระเบียบวาระที่ ๒ เรื่อง รับรองรายงานการประชุม

**ประธานสภาเทศบาล** เชิญเลขาได้ชี้แจงครับว่า สาเหตุอะไรที่ไม่มีการรับรองรายงานการประชุม

**นางสาวสุรางค์ ธีระวาส** เรียนประธานสภาเทศบาล สมาชิกสภาเทศบาล และผู้เข้าร่วมประชุม

**เลขานุการสภาเทศบาล** สภาเทศบาล สมัยวิสามัญ ทุกท่านค่ะ ดิฉัน นางสาวสุรางค์ ธีระวาส เลขานุการสภาเทศบาล ขอชี้แจงต่อประชุมว่าไม่มีการรับรองรายงานการประชุมครั้งที่ผ่านมาเนื่องจากฝ่ายเลขาได้จัดทำบันทึกรายงานการประชุมเสร็จเรียบร้อยแล้ว แต่ยังไม่ได้เชิญคณะกรรมการตรวจรายงานการประชุม มาตรวจวาระการประชุม จึงขอเลื่อนการรับรองรายงานการประชุม เป็นสมัยประชุม สมัยหน้า ค่ะ

**ที่ประชุม รับทราบ**

**ระเบียบวาระที่ 3 เรื่อง ที่เสนอใหม่**

**ญัตติที่ 1 เรื่องขอความเห็นชอบรับโอนทรัพย์สินประเภทครุภัณฑ์ยานพาหนะและขนส่งจากศูนย์ป้องกันและบรรเทาสาธารณภัย เขต 5 นครราชสีมา จำนวน 2 รายการ**

**นายรวย ทองยัง** ต่อไปเป็นระเบียบวาระที่ 3 ญัตติที่ 1 เรื่องขอความเห็นชอบรับโอน

**ประธานสภาเทศบาล** ทรัพย์สินประเภทครุภัณฑ์ยานพาหนะและขนส่งจากศูนย์ป้องกันและบรรเทาสาธารณภัย เขต 5 นครราชสีมา จำนวน 2 รายการ เชิญเจ้าของญัตติ ครับ

**นายสิรกิจ วาปีธรรม**  เรียนประธานสภาเทศบาล สมาชิกสภาเทศบาล และผู้เข้าร่วมประชุม

**ปลัดเทศบาล ปฏิบัติหน้าที่** ทุกท่าน กระผม นายสิรกิจ วาปีธรรม ปลัดเทศบาลปฏิบัติหน้าที่นายกเทศ

**นายกเทศมนตรี** มนตรีตำบลบ้านใหม่ ขอเสนอญัตติเรื่องขอความเห็นชอบรับโอนทรัพย์สินประเภทครุภัณฑ์ยานพาหนะและขนส่งจากศูนย์ป้องกันและบรรเทาสาธารณภัย เขต 5 นครราชสีมา ซึ่งได้จำหน่ายบัญชีครุภัณฑ์เครื่องจักรกล ยานพาหนะ เครื่องมืออุปกรณ์ ครุภัณฑ์สนาม วัสดุเก่าหมดความจำเป็นใช้งานจำหน่ายโดยวิธีการโอน โดยเทศบาลตำบลบ้านใหม่ได้รับโอนครุภัณฑ์ยานพาหนะและขนส่ง จำนวน 2 รายการ รายการที่ 1 รถบรรทุกเทท้าย ขนาด 6 ตัน 6 ล้อ ยี่ห้อ ISUZU รุ่น TXD 45 หมายเลขทะเบียน 83-8974 รายการที่ 2 รถกู้ภัยอเนกประสงค์พร้อมอุปกรณ์ ยี่ห้อ NISSAN รุ่น CP 180 หมายเลขทะเบียน 84-4701 นครราชสีมา ให้เป็นทรัพย์สินของเทศบาลตำบลบ้านใหม่ อ้างถึงระเบียบกระทรวงมหาดไทย ว่าด้วยการพัสดุของหน่วยการบริหารราชการส่วนท้องถิ่น พ.ศ. 2535 แก้ไขเพิ่มเติม (ฉบับที่ 3) พ.ศ. 2539 (ฉบับที่ 3-5) พ.ศ. 2541 (ฉบับที่ 6) พ.ศ. 2543 (ฉบับที่ 7) พ.ศ. 2545 (ฉบับที่ 8) พ.ศ. 2547 (ฉบับที่ 9) พ.ศ. 2553 หมวด 2 การจัดหา ส่วนที่ 1 บททั่วไป ข้อ 9 ในกรณีที่มีผู้อุทิศพัสดุให้เป็นกรรมสิทธิ์แก่หน่วยงานบริหารราชการส่วนท้องถิ่น หรือให้สิทธิอันเกี่ยวกับพัสดุหรือมอบให้เป็นผู้ดูแลนั้น ถ้าการกระทำดังกล่าวมีเงื่อนไขหรือมีภาระติดพันหน่วยการบริหารราชการส่วนท้องถิ่นจะรับเอาพัสดุหรือสิทธินั้น ๆ ได้ต่อเมื่อได้รับความเห็นชอบจากสภาหน่วยงานบริหารราชการส่วนท้องถิ่นนั้น การได้มาซึ่งพัสดุหรือบริการนอกเหนือจากที่ระเบียบนี้ได้กำหนดไว้และไม่มีระเบียบของกระทรวงมหาดไทยหรือกฎหมายกำหนดไว้เป็นการเฉพาะให้ถือปฏิบัติโดยอนุโลมตามวิธีการจัดหาลักษณะใดลักษณะหนึ่งที่กำหนดไว้ในหมวดนี้ รายละเอียดตามเอกสารที่แนบมาพร้อมนี้

ขอได้โปรดนำเสนอที่ประชุมสภาเทศบาลตำบลบ้านใหม่ เพื่อพิจารณาให้ความเห็นชอบต่อไป

กระผมขอขยายความให้สมาชิกได้ทราบว่า ทางสำนักงาน ปภ.เขต 5 นครราชสีมา ได้โอนทรัพย์สินให้หน่วยงานราชการในเขตจังหวัดนครราชสีมาหลายหน่วยงานซึ่งเทศบาลตำบลบ้านใหม่เป็นหน่วยงานที่ได้รับความอนุเคราะห์ จำนวน 2 รายการตามที่กระผมได้แจ้งไปแล้วข้างต้น ระเบียบที่เกี่ยวข้องคือระเบียบการเบิกจ่ายเงินการได้มาซึ่งพัสดุของหน่วยงานท้องถิ่นกรณีมีผู้อุทิศให้มีภาระผูกพันเป็นรถยนต์ 2 คัน คือต้องมาใช้กิจการของเทศบาลมีการเบิกค่าน้ำมัน มีการใช้ประโยชน์และซ่อมแซมให้ใช้งานได้ การได้มาในหมวดนี้ต้องขอความเห็นชอบจากสภาท้องถิ่นเพราะว่าเป็นครุภัณฑ์และต้องเกี่ยวข้องกับงบประมาณ กระผมจึงได้นำเสนอเข้าที่ประชุมสภา และขออนุมัติท่านนายอำเภอเมืองเปิดวิสามัญเพื่อให้สภาพิจารณาให้ความเห็นชอบ ผลเป็นประการใดผมจะได้ไปประสานทาง ปภ. เพื่อรับโอนรถจำนวน 2 คัน มาใช้ประโยชน์ในเทศบาลต่อไป รายละเอียดอยู่ในเอกสารญัตติที่ได้ส่งให้ท่านสมาชิกนะครับ หลังจากรับโอนมาแล้วจะดำเนินการให้ช่างประมาณราคาในการซ่อมแซมในส่วนที่ชำรุดเสียหายจากนั้นจะนำไปตรวจสภาพที่ขนส่งเพื่อโอนเป็นรถของเทศบาลต่อไปครับ

**นายรวย ทองยัง** ท่านปลัดได้ชี้แจงแล้วนะครับ มีท่านใดจะสอบถามไหมครับ เชิญ

**ประธานสภาเทศบาล** ท่านจันทร์ เทาใหม่ ครับ

**นายจันทร์ เทาใหม่** เรียนประธานสภาเทศบาล สมาชิกสภาเทศบาล ผู้เข้าร่วมประชุม

**สมาชิกสภาเทศบาล เขต 2** กระผม นายจันทร์ เทาใหม่ สมาชิกสภาเทศบาล เขต 2 อยากเรียนสอบถามว่ารถกู้ภัยเอนกประสงค์พร้อมอุปกรณ์ใช้ได้ทุกอย่างหรือไม่ครับหรือเราต้องมาซื้อเพิ่มเติมอุปกรณ์ใหม่ครับ

**นายสิรกิจ วาปีธรรม** ขออนุญาตชี้แจงครับ อุปกรณ์ ได้สอบถามไปยัง ปภ. จะมีปัญหาเฉพาะ

**ปลัดเทศบาล ปฏิบัติหน้าที่** ปั้มน้ำ เราจะต้องมีการปรับปรุงแก้ไข อาจจะต้องซ่อมเฉพาะตัวปั้มส่วนตัวรถใช้

**นายกเทศมนตรี**  งานได้ปกติครับ ข้างในจะเป็นรถอุปกรณ์ทั้งหมดมีช่องใส่อุปกรณ์ เขาไม่ได้ให้อุปกรณ์ ให้เฉพาะตัวรถ ปั้ม และระบบที่เกี่ยวข้อง ครับ

**นายรวย ทองยัง** เชิญท่านจันทร์ ครับ

**ประธานสภาเทศบาล**

**นายจันทร์ เทาใหม่** สอบถามเกี่ยวกับท่อสายส่งมีมาพร้อมเลยหรือไม่ครับ หรือต้องซื้อใหม่

**สมาชิกสภาเทศบาล เขต 1** เรารับมาแล้วเราต้องซื้อครบชุดเพราะว่าถ้าไม่มีเราจะได้จัดซื้อใหม่ครับ

**นายสิรกิจ วาปีธรรม** ให้งานป้องกันและชี้แจงเพิ่มเติมนะครับ

**ปลัดเทศบาล ปฏิบัติหน้าที่**

**นายกเทศมนตรี**

**จ่าเอกกิตติศักดิ์ มะโนชัย** เรียนประธานสภาเทศบาล สมาชิกสภาเทศบาล ทุกท่านครับ

**เจ้าพนักงานป้องกันฯ** กระผม จ่าเอกกิตติศักดิ์ มะโนชัย ตำแหน่ง เจ้าพนักงานป้องกันและบรรเทาสาธารณภัยปฏิบัติงาน ขอชี้แจงครับ รถกู้ภัยที่งานป้องกันได้ไปดูมีแต่ปั้มแรงดันสูง และปั้มก็เสีย ท่อดูด ท่อส่ง ไม่มี ท้ายรถที่ท่านเห็นในภาพจะมีแค่สายฮอสรินคือสายยางติดประจำรถแค่เส้นเดียว อุปกรณ์จะต้องซื้อเพิ่ม ส่วนอุปกรณ์ข้างในจะมีแค่ลิ้นชัก และอุปกรณ์กู้ภัยทั้งหมดเอาออกหมดแล้ว ไม่มีครับ มีแต่ตัวรถกับปั้มน้ำ ปั้มน้ำบรรจุน้ำได้ 1,000 ลิตร ใช้น้ำแรงดันสูง ตัวนี้ก็ต้องซ่อม ขอนำเรียนที่ประชุมได้ทราบครับ

**นายรวย ทองยัง** เชิญท่านทวีครับ

**ประธานสภาเทศบาล**

**นายทวี กูบโคกกรวด** เรียนประธานสภาเทศบาล สมาชิกสภาเทศบาล ทุกท่าน กระผมนาย

**สมาชิกสภาเทศบาล เขต 1** ทวี กูบโคกกรวด สมาชิกสภาเทศบาล เขต 1 รถกู้ภัยที่เราได้มาก็ต้องซ่อมแซม ถ้าไม่ซ่อมแซมก็คงเป็นไปไม่ได้ดีแล้วครับที่ได้มอบให้กับทางเทศบาล เราจะได้ปฏิบัติหน้าที่งานป้องกันและทุกส่วนที่ต้องการใช้ ถ้าซื้อใหม่ก็ราคาแพงครับ ถือว่าบ้านใหม่เราได้รับสิ่งดีดีเข้ามาครับ ขอบคุณครับ

**นายรวย ทองยัง** เชิญท่านจันทร์ ครับ

**ประธานสภาเทศบาล**

**นายจันทร์ เทาใหม่** ขอให้ทางเทศบาลตั้งงบประมาณให้เพียงพอจะได้ซ่อมและซื้อ

**สมาชิกสภาเทศบาล เขต 2** อุปกรณ์มาเสริม อยากให้เตรียมพร้องเรื่องงบประมาณครับ

**นายสิรกิจ วาปีธรรม** ขออนุญาตชี้แจงในกรณีเรื่องงบประมาณซ่อมแซมจะต้องให้ช่าง

**ปลัดเทศบาล ปฏิบัติหน้าที่** ประเมินราคาก่อนครับ เรารับโอนมาแล้วให้ช่างมาดูว่ารถชำรุดตรงไหนบ้าง

**นายกเทศมนตรี**  แล้วค่อยมาดูเรื่องงบประมาณว่าจะปรับปรุงตรงจุดไหน ส่วนท่อดูด ท่อส่ง คงจะต้องใช้มาตรฐานเดียวกันกับดับเพลิงสามารถใช้ของดับเพลิงเราได้คงจะต้องเอารถมาก่อนแล้วค่อยมาดูว่าจะต้องปรับปรุงแก้ไขตรงจุดไหนส่วนการตั้งงบประมาณจะต้องขออนุมัติในรอบต่อไป และขอบคุณสภาเทศบาลนะครับที่เห็นความสำคัญครับ ส่วนแนวทางรายละเอียดต่าง ๆ ผมได้คุยกับทาง ปภ. แล้ว เขาบอกว่าถ้าเรารับมาแล้ว แล้วแต่เราจะไปทำอะไร จะดัดแปลง หรือเปลี่ยนเป็นรถบรรทุกน้ำ จะนำไปขนของขึ้นอยู่กับเราจะไปดัดแปลง หรือว่าเราไม่อยากใช้เราจะใช้เป็นรถบรรทุกน้ำ บรรทุกเต็นท์ บรรทุกดิน ได้หมดครับ ขึ้นอยู่กับเราจะไปดำเนินการในขั้นตอนต่อไปครับ

**นายรวย ทองยัง**  เชิญท่านอุเทนครับ

**ประธานสภาเทศบาล**

**นายอุเทน กูปโคกกรวด** เรียนประธานสภาเทศบาล สมาชิกสภาเทศบาล ทุกท่าน กระผม

**สมาชิกสภาเทศบาล เขต 1** นายอุเทน กูปโคกกรวด สมาชิกสภาเทศบาล เขต 1 เรียนถามท่านปลัด ผ่านท่านประธาน รถที่รับโอนมาไม่ทราบว่ากี่ปีแล้วครับที่เราได้รับโอนมาถือว่าเป็นความโชคดีของตำบลบ้านใหม่ไปใช้ในภารกิจที่ถูกต้อง ทั้ง 2 คัน กีปีแล้วครับ เราก็ซ่อมเพราะเขาใช้มานานแล้ว อีกอย่างเราได้ตั้งงบประมาณซื้อรถ 6 ล้อ ไว้ ไม่ทราบท่านผู้บริหารจะยังคงซื้อต่อไปหรือไม่ หรือซื้อไม่ซื้อดูที่ความเหมาะสมในหน้าที่ภารกิจของเราจะโอนเปลี่ยนแปลงอย่างไรอยู่ที่ดุลยพินิจของผู้บริหารให้เหมาะสมกับกิจการเทศบาลของเรานะครับ

**นายสิรกิจ วาปีธรรม** ขอนำเรียนชี้แจงครับ รถในแต่ละคันตั้งแต่ปี 30 ประมาณ 20 ปี ครับ

**ปลัดเทศบาล ปฏิบัติหน้าที่** สภาพยังดีอยู่ครับ ส่วนรถน้ำเราซื้อแล้ว ส่วนรถกู้ภัยถ้าเรารับมาแล้วก็เป็น

**นายกเทศมนตรี** ประโยชน์กับเรา ส่วนเราจะซื้อเพิ่มหรือไม่ รถกู้ภัยใช้ในหมวดกู้ภัย ส่วนรถ 6 ล้อ เป็นรถดั้ม ที่เรานำมาใช้ในการดั้มดิน ใส่ดิน บรรทุกของ ส่วนอนาคตจะดูอีกทีหนึ่งว่า ในอนาคตคงไม่นานคิดว่าน่าจะประมาณ ก.พ. เมษา งบประมาณใหม่เข้ามา หรือผู้บริหารใหม่เข้ามาอาจจะปรับเปลี่ยนนำโครงการที่เราตั้งไว้ประเภทครุภัณฑ์บางตัว ท่านอาจจะเห็นว่าไม่จำเป็น รถเราเยอะแล้วเป็นอำนาจของท่านนายกที่จะแก้ไขเปลี่ยนแปลงงบประมาณในปี 64 ต่อไป เรารับมาแล้วเราจะใช้ประโยชน์ ให้มันคุ้มค่าครับ เพราะเรามีรถดั้มแค่คันเดียว ก็อาจจะให้กองช่างได้นำมาใช้ประโยชน์ในการดำเนินการทำงานเพราะว่าเป็นรถดั้มใช้ในการขนดินไปทิ้ง ก็น่าจะใช้ประโยชน์ได้เพราะว่าเทศบาลก็ยังต้องการเร่งด่วนอยู่ครับ

**นายรวย ทองยัง**  เชิญท่านจอมพล ครับ

**ประธานสภาเทศบาล**

**นายจอมพล ศรีพนม** เรียนประธานสภาเทศบาล สมาชิกสภาเทศบาล ทุกท่าน กระผม

**สมาชิกสภาเทศบาล เขต 1** นายจอมพล ศรีพนม สมาชิกสภาเทศบาลเขต 1 ขอสวัสดีท่านปลัดสิรกิจ วาปีธรรม ปฏิบัติหน้าที่แทนนายกเทศมนตรีตำบลบ้านใหม่ เรื่องการรับโอน ข้อ 2 รถบรรทุก 6 ล้อ 6 ตัน รถรุ่น 34 ปี และอีกคันคือรถกู้ภัยเอนกประสงค์ อายุ 26 ปี เป็นรถ 6 ล้อ หรือ 10 ล้อ ถ้า 10 ล้อ ก็ดีจะได้ใช้ประโยชน์เขตนอกครับ

**จ่าเอกกิตติศักดิ์ มะโนชัย** รถทั้ง 2 คัน เป็น 6 ล้อ ครับ

**เจ้าพนักงานป้องกันฯ**

**นายสิรกิจ วาปีธรรม** ขอนำเรียนว่า ก่อนที่เราจะทำหนังสือไปรับ ทางท่าน ผอ. ได้โทรมาแจ้ง

**ปลัดเทศบาล ปฏิบัติหน้าที่** กระผมว่าอยากได้รถไป รถยังสภาพดี ไม่อยากจำหน่ายหรือให้หน่วยงานอื่น

**นายกเทศมนตรี** ผมจึงได้ตอบกลับท่านไปว่า ถ้าสภาพดีทางเทศบาลยินดีรับโอน เพราะว่าท้องถิ่นอย่างได้หลายที่ครับ เรามาแล้วเราก็จำหน่ายต่อไปก็ได้ครับ หรือขายทอดตลาดก็เป็นสิทธิ์ของเทศบาลตำบลบ้านใหม่ ครับ

**นายรวย ทองยัง** มีท่านใดจะอภิปรายไหมครับ ถ้าไม่มีผมจะขอมตินะครับ ท่านใดอนุมัติ

**ประธานสภาเทศบาล** ให้รับโอนทรัพย์สินประเภทครุภัณฑ์ยานพาหนะและขนส่งจากศูนย์ป้องกันและบรรเทาสาธารณภัย เขต 5 นครราชสีมา จำนวน 2 รายการ กรุณายกมือครับ

**นางสาวสุรางค์ ธีระวาส**  มีสมาชิกสภาเทศบาลอนุมัติทั้งหมด ๙ ท่าน คือ

**เลขานุการสภาเทศบาล**  1.นายจันทร์ เทาใหม่

๒.นายประหยัด เพื่อนเกาะ

๓.นายทวี กูบโคกกรวด

๔.นายสวัสดิ์ พงษ์ใหม่

๕.นางอุดรรัตน์ เกษใหม่

๖.นายสถาพร ชาญสูงเนิน

๗.นายสมศักดิ์ ดุมใหม่

๘.นายจอมพล ศรีพนม

9.นายอุเทน กูบโคกกรวด

**งดออกเสียง**

1.นายรวย ทองยัง ประธานสภาเทศบาล

**มติที่ประชุม** **ที่ประชุมสภาเทศบาลตำบลบ้านใหม่ ออกเสียง ๙ ท่าน อนุมัติ ๙ ท่าน ให้รับโอนทรัพย์สินประเภทครุภัณฑ์ยานพาหนะและขนส่งจากศูนย์ป้องกันและบรรเทาสาธารณภัย เขต 5 นครราชสีมา จำนวน 2 รายการ**

**ระเบียบวาระที่ 3 เรื่อง ที่เสนอใหม่**

**ญัตติที่ 2 เรื่อง** **ขออนุมัติเปลี่ยนแปลงคำชี้แจงงบประมาณรายจ่ายประจำปี พ.ศ. 2564 หมวดค่าที่ดินและสิ่งก่อสร้าง ประเภทค่าก่อสร้างสิ่งสาธารณูปการ โครงการติดตั้งเครื่องกระจายเสียงทางไกลอัตโนมัติแบบไร้สาย (โซนที่ 2) งบประมาณ 400,400 บาท**

**นายรวย ทองยัง** ต่อไปเป็นระเบียบวาระที่ 3 ญัตติที่ 2 เรื่อง ขออนุมัติเปลี่ยนแปลง

**ประธานสภาเทศบาล** คำชี้แจงงบประมาณรายจ่ายประจำปี พ.ศ. 2564 หมวดค่าที่ดินและสิ่งก่อสร้าง ประเภทค่าก่อสร้างสิ่งสาธารณูปการ โครงการติดตั้งเครื่องกระจายเสียงทางไกลอัตโนมัติแบบไร้สาย (โซนที่ 2) งบประมาณ 400,400 บาท เชิญเจ้าของญัตติ ครับ

**นายสิรกิจ วาปีธรรม**  เรียนประธานสภาเทศบาล สมาชิกสภาเทศบาล และผู้เข้าร่วมประชุม

**ปลัดเทศบาล ปฏิบัติหน้าที่** ทุกท่าน กระผม นายสิรกิจ วาปีธรรม ปลัดเทศบาลปฏิบัติหน้าที่นายกเทศ

**นายกเทศมนตรี** มนตรีตำบลบ้านใหม่ ขอเสนอญัตติเรื่องขออนุมัติเปลี่ยนแปลงคำชี้แจงงบประมาณรายจ่ายประจำปี พ.ศ. 2564 หมวดค่าที่ดินและสิ่งก่อสร้าง ประเภทค่าก่อสร้างสิ่งสาธารณูปการ โครงการติดตั้งเครื่องกระจายเสียงทางไกลอัตโนมัติแบบไร้สาย (โซนที่ 2) งบประมาณ 400,400 บาท ตามแผนงานบริหารงานทั่วไป งานบริหารงานทั่วไป งบลงทุน ค่าที่ดินและสิ่งก่อสร้าง ค่าก่อสร้างสิ่งสาธาณูปการ โครงการติดตั้งเครื่องกระจายเสียงทางไกลอัติโนมัติแบบไร้สาย (โซนที่ 2) ดังนี้

เนื่องจากคำชี้แจงรายละเอียดในการดำเนินโครงการฯ มีการดำเนินการจำนวน 5 ชุด ซึ่งยังไม่ครอบคลุมพื้นที่ในการประชาสัมพันธ์ให้ครบทุกหมู่บ้านในเขตพื้นที่ตำบลบ้านใหม่ จึงมีความจำเป็นต้องเพิ่มจุดประชาสัมพันธ์อีก 2 ชุด เพื่อให้ครอบคลุมพื้นที่ในการประชาสัมพันธ์ให้ครบทุกหมู่บ้านในเขตตำบลบ้านใหม่ สำนักปลัดเทศบาลจึงขออนุมัติแก้ไขเปลี่ยนแปลงคำชี้แจงงบประมาณรายจ่ายทั่วไป ประจำปีงบประมาณ พ.ศ.2564 แผนงานบริหารงานทั่วไป งานบริหารงานทั่วไป งบลงทุน ค่าที่ดินและสิ่งก่อสร้าง ค่าก่อสร้างสิ่งสาธารณูปการ โครงการติดตั้งเครื่องกระจายเสียงทางไกลอัตโนมัติแบบไร้สาย (โซนที่ 2) ดังนี้

**ข้อความเดิม**

โครงการติดตั้งเครื่องกระจายเสียงทางไกลอัตโนมัติแบบไร้สาย (โซนที่ 2) งบประมาณ 286,000 บาท เพื่อติดตั้งเครื่องกระจายเสียงทางไกลอัตโนมัติแบบไร้สายของลูกข่าย **จำนวน 5 ชุด** เพื่อให้มีเครื่องกระจายเสียงประชาสัมพันธ์ข่าวสารที่มีประสิทธิภาพใช้งานได้ดี และสามารถประชาสัมพันธ์ข่าวสารของทางราชการให้ประชาชนทราบอย่างทั่วถึงทันเหตุการณ์

**ข้อความใหม่**

โครงการติดตั้งเครื่องกระจายเสียงทางไกลอัตโนมัติแบบไร้สาย (โซนที่ 2) งบประมาณ 400,400 บาท เพื่อติดตั้งเครื่องกระจายเสียงทางไกลอัตโนมัติแบบไร้สายของลูกข่าย **จำนวน 7 ชุด** เพื่อให้มีเครื่องกระจายเสียงประชาสัมพันธ์ข่าวสารที่มีประสิทธิภาพใช้งานได้ดี และสามารถประชาสัมพันธ์ข่าวสารของทางราชการให้ประชาชนทราบอย่างทั่วถึงทันเหตุการณ์

ตามระเบียบกระทรวงมหาดไทย ว่าด้วยวิธีการงบประมาณขององค์กรปกครองส่วนท้องถิ่น พ.ศ.๒๕๔๑ ข้อ 29 การแก้ไขเปลี่ยนแปลงคำชี้แจงงบประมาณรายจ่ายในหมวดค่าครุภัณฑ์ที่ดินและสิ่งก่อสร้าง ที่ทำให้ลักษณะ ปริมาณ คุณภาพเปลี่ยน หรือเปลี่ยนแปลงสถานที่ก่อสร้างให้เป็นอำนาจอนุมัติของสภาท้องถิ่น

ขอได้โปรดนำเสนอที่ประชุมสภาเทศบาลตำบลบ้านใหม่ เพื่อพิจารณาให้ความเห็นชอบต่อไป

ขอนำเรียนชี้แจงเพิ่มเติมครับ เทศบาล ได้ติดตั้งเครื่องกระจายเสียงแล้วจำนวน 5 จุด แต่พอมาดูแล้วในเฟสที่ 2 เราตั้งไว้แค่ 5 จุด มันยังขาดอีก 2 จุด เพราะว่าเครื่องขยายเสียงเดิมเรามีแล้วทั้งหมด 12 จุด เมื่อเราถอดออกมาแล้ว เราติดตั้งไปแล้ว 5 จุด เราจึงแก้ไขเปลี่ยนแปลงเพิ่มงบประมาณรายจ่ายเวลาเราติดตั้งรอบใหม่ก็จะติดตั้งแค่ 5 จุด อีก 2 หมู่บ้านก็ยังขาดผมจึงมาคิดว่าเราน่าจะแก้ไขเปลี่ยนแปลงให้ชาวบ้านได้ใช้ประโยชน์สามารถกระจายเสียงได้ทั่วทั้ง 12 หมู่บ้าน จึงนำเข้าที่ประชุมสภาเพื่อเสนอแก้ไขเปลี่ยนแปลงจาก 5 จุด เป็น 7 จุด และในวาระต่อไปจะเป็นการโอนงบประมาณมาตั้งจ่ายเพิ่มเติมเพราะว่าถ้าเราติดตั้งตามงบประมาณเดิมจะไม่ครบทุกหมู่บ้าน ตอนนี้เสียงตามสายเราได้ติดตั้งไปแล้วและได้ใช้ประโยชน์ไปแล้ว คาดภายในเดือนต.ค. - พ.ย. จะทำให้แล้วเสร็จ ภายในปีนี้ทั้ง 7 จุด บ้านเราจะครบทั้ง 12 หมู่บ้าน ส่วนอนาคตต่อไปยังไม่เพียงพอเราก็ขอขยายเพิ่มเติมอีกครั้งหนึ่งครับ จึงขอมติที่ประชุมสภาเพื่อขออนุมัติแก้ไขเปลี่ยนแปลงต่อไปครับ

**นายรวย ทองยัง**  เชิญท่านจันทร์ ครับ

**ประธานสภาเทศบาล**

**นายจันทร์ เทาใหม่** เรียนประธานสภาเทศบาล สมาชิกสภาเทศบาล ทุกท่านครับ

**สมาชิกสภาเทศบาล เขต 2** ก็เป็นนิมิตรหมายที่ดีครับ ชาวบ้านจะได้รับข่าวสารจากเทศบาล บางทีขาวบ้านไม่ทราบว่าเทศบาลทำอะไรบ้าง เมื่อวานนี้มีทั้งโทรศัพท์ และทางไลน์ ว่าทำไมบ้านฉันน้ำไม่ไหล เพราะว่าช่วงนี้เขากำลังล้างถังกรอง ก็อยากให้ทำครบทุกจุดเพราะว่าหมู่บ้านของเราเป็นหมู่บ้านที่ใหญ่อาจจะได้รับข่าวสารไม่เพียงพอ เห็นด้วยครับกับโครงการนี้หลังจากที่เราได้ทำแล้วประชาชนก็จะได้รับประโยชน์จากข่าวสารครับ

**นายรวย ทองยัง** มีท่านใดจะอภิปรายไหมครับ ถ้าไม่มีผมจะขอมตินะครับ ท่านใดอนุมัติ

**ประธานสภาเทศบาล** ให้เปลี่ยนแปลงคำชี้แจงงบประมาณรายจ่ายประจำปี พ.ศ. 2564 หมวดค่าที่ดินและสิ่งก่อสร้าง ประเภทค่าก่อสร้างสิ่งสาธารณูปการ โครงการติดตั้งเครื่องกระจายเสียงทางไกลอัตโนมัติแบบไร้สาย (โซนที่ 2) งบประมาณ 400,400 บาท กรุณายกมือครับ

**นางสาวสุรางค์ ธีระวาส**  มีสมาชิกสภาเทศบาลอนุมัติทั้งหมด ๙ ท่าน คือ

**เลขานุการสภาเทศบาล**  1.นายจันทร์ เทาใหม่

๒.นายประหยัด เพื่อนเกาะ

๓.นายทวี กูบโคกกรวด

๔.นายสวัสดิ์ พงษ์ใหม่

๕.นางอุดรรัตน์ เกษใหม่

๖.นายสถาพร ชาญสูงเนิน

๗.นายสมศักดิ์ ดุมใหม่

๘.นายจอมพล ศรีพนม

9.นายอุเทน กูบโคกกรวด

**งดออกเสียง**

1.นายรวย ทองยัง ประธานสภาเทศบาล

**มติที่ประชุม** **ที่ประชุมสภาเทศบาลตำบลบ้านใหม่ ออกเสียง ๙ ท่าน อนุมัติ ๙ ท่าน ให้เปลี่ยนแปลงคำชี้แจงงบประมาณรายจ่ายประจำปี พ.ศ. 2564 หมวดค่าที่ดินและสิ่งก่อสร้าง ประเภทค่าก่อสร้างสิ่งสาธารณูปการ โครงการติดตั้งเครื่องกระจายเสียงทางไกลอัตโนมัติแบบไร้สาย (โซนที่ 2) งบประมาณ 400,400 บาท**

**ระเบียบวาระที่ 3 เรื่อง ที่เสนอใหม่**

**ญัตติที่ 3 เรื่อง** **ขออนุมัติโอนงบประมาณรายจ่ายประจำปี พ.ศ. 2564 เพิ่มเติม หมวดค่าที่ดินและสิ่งก่อสร้าง ประเภทค่าก่อสร้างสิ่งสาธารณูปการ โครงการติดตั้งเครื่องกระจายเสียงทางไกลอัตโนมัติแบบไร้สาย (โซนที่ 2) งบประมาณ 400,400 บาท**

**นายรวย ทองยัง** ต่อไปเป็นระเบียบวาระที่ 3 ญัตติที่ 2 เรื่อง ขออนุมัติโอนเงินงบ

**ประธานสภาเทศบาล** ประมาณรายจ่ายประจำปี พ.ศ. 2564 เพิ่มเติม หมวดค่าที่ดินและสิ่งก่อสร้าง ประเภทค่าก่อสร้างสิ่งสาธารณูปการ โครงการติดตั้งเครื่องกระจายเสียงทางไกลอัตโนมัติแบบไร้สาย (โซนที่ 2) งบประมาณ 400,400 บาท เชิญเจ้าของญัตติ ครับ

**นายสิรกิจ วาปีธรรม**  เรียนประธานสภาเทศบาล สมาชิกสภาเทศบาล และผู้เข้าร่วมประชุม

**ปลัดเทศบาล ปฏิบัติหน้าที่** ทุกท่าน กระผม นายสิรกิจ วาปีธรรม ปลัดเทศบาลปฏิบัติหน้าที่นายกเทศ

**นายกเทศมนตรี** มนตรีตำบลบ้านใหม่ ขอเสนอญัตติเรื่องขออนุมัติโอนเงินงบประมาณรายจ่ายประจำปี พ.ศ. 2564 หมวดค่าที่ดินและสิ่งก่อสร้าง ประเภทค่าก่อสร้างสิ่งสาธารณูปการ โครงการติดตั้งเครื่องกระจายเสียงทางไกลอัตโนมัติแบบไร้สาย (โซนที่ 2) งบประมาณ 400,400 บาท ญัตตินี้เป็นญัตติที่ต่อเนื่องจากญัตติที่แล้วที่ขอเปลี่ยนแปลงคำชี้แจงงปบระมาณ จาก 5 จุด เป็น 7 จุด รายละเอียดดังนี้ เพื่อโอนเงินงบประมาณเพิ่มสำนักปลัดเทศบาล แผนงานบริหารงานทั่วไป งานบริหารงานทั่วไป งบลงทุน ค่าที่ดินและสิ่งก่อสร้าง ค่าก่อสร้างสิ่งสาธารณูปการ โครงการติดตั้งเครื่องกรจายเสียงทางไกลอัตโนมัติแบบไร้สาย (โซนที่ 2) เนื่องจากเพิ่มจุดในการติดตั้งเสียงไร้สาย จาก 5 ชุด เป็น 7 ชุด ทำให้งบประมาณไม่เพียงพอในการดำเนินการ จึงต้องโอนงบประมาณรายจ่ายประจำปีงบประมาณ 2564 ดังนี้

**โอนลด**

1. แผนงานบริหารงานทั่วไป งานบริหารงานทั่วไป งบบุคลากร หมวดเงินเดือน (ฝ่ายการเมือง) เงินเดือนนายก/รองนายก งบประมาณตั้งไว้ 756,000 บาท งบประมาณก่อนโอน 756,000 บาท โอนลดครั้งนี้ 114,400 บาท งบประมาณหลังโอน 641,600 บาท

**รวมโอนลด 114,400 บาท** **(หนึ่งแสนหนึ่งหมื่นสี่พันสี่ร้อยบาทถ้วน)**

**โอนเพิ่ม**

1. แผนงานบริหารงานทั่วไป งานบริหารงานทั่วไป งบลงทุน ค่าที่ดินและสิ่งก่อสร้าง ค่าก่อสร้างสิ่งสาธารณูปการ โครงการติดตั้งเครื่องกระจายเสียงทางไกลอัตโนมัติแบบไร้สาย (โซนที่ 2) งบประมาณตั้งไว้ 286,000 บาท งบประมาณก่อนโอน 286,000 บาท โอนเพิ่มครั้งนี้ 114,400 บาท งบประมาณหลังโอน 400,400 บาท

**รวมโอนเพิ่ม 114,400 บาท** **(หนึ่งแสนหนึ่งหมื่นสี่พันสี่ร้อยบาทถ้วน)**

ตามระเบียบกระทรวงมหาดไทยว่าด้วยวิธีการงบประมาณขององค์กรปกครองส่วนท้องถิ่น พ.ศ.2541 และแก้ไขเพิ่มเติมถึง (ฉบับที่ 3) พ.ศ.2543 หมวด 4 การโอนและแก้ไขเปลี่ยนแปลงงบประมาณ ข้อ 27 การโอนเงินงบประมาณรายจ่ายในหมวดค่าครุภัณฑ์ ที่ดินและสิ่งก่อสร้าง ที่ทำให้ลักษณะปริมาณ คุณภาพเปลี่ยนหรือโอนไปตั้งจ่ายเป็นรายการใหม่ ให้เป็นอำนาจอนุมัติของสภาท้องถิ่น

ขอได้โปรดนำเสนอที่ประชุมสภาเทศบาลตำบลบ้านใหม่ เพื่อพิจารณาให้ความเห็นชอบต่อไป

**นายรวย ทองยัง** มีท่านใดจะอภิปรายไหมครับ ถ้าไม่มีผมจะขอมตินะครับ ท่านใดอนุมัติ

**ประธานสภาเทศบาล** ให้โอนเงินงบประมาณรายจ่ายประจำปี พ.ศ. 2564 เพิ่มเติม หมวดค่าที่ดินและสิ่งก่อสร้าง ประเภทค่าก่อสร้างสิ่งสาธารณูปการ โครงการติดตั้งเครื่องกระจายเสียงทางไกลอัตโนมัติแบบไร้สาย (โซนที่ 2) งบประมาณ 400,400 บาท กรุณายกมือครับ

**นางสาวสุรางค์ ธีระวาส**  มีสมาชิกสภาเทศบาลอนุมัติทั้งหมด ๙ ท่าน คือ

**เลขานุการสภาเทศบาล**  1.นายจันทร์ เทาใหม่

๒.นายประหยัด เพื่อนเกาะ

๓.นายทวี กูบโคกกรวด

๔.นายสวัสดิ์ พงษ์ใหม่

๕.นางอุดรรัตน์ เกษใหม่

๖.นายสถาพร ชาญสูงเนิน

๗.นายสมศักดิ์ ดุมใหม่

๘.นายจอมพล ศรีพนม

9.นายอุเทน กูบโคกกรวด

**งดออกเสียง**

1.นายรวย ทองยัง ประธานสภาเทศบาล

**มติที่ประชุม** **ที่ประชุมสภาเทศบาลตำบลบ้านใหม่ ออกเสียง ๙ ท่าน อนุมัติ ๙ ท่าน ให้โอนเงินงบประมาณรายจ่ายประจำปี พ.ศ. 2564 เพิ่มเติม หมวดค่าที่ดินและสิ่งก่อสร้าง ประเภทค่าก่อสร้างสิ่งสาธารณูปการ โครงการติดตั้งเครื่องกระจายเสียงทางไกลอัตโนมัติแบบไร้สาย (โซนที่ 2) งบประมาณ 400,400 บาท**

**ระเบียบวาระที่ 3 เรื่อง ที่เสนอใหม่**

**ญัตติที่ 4 เรื่อง** **ขออนุมัติโอนงบประมาณรายจ่ายประจำปี พ.ศ. 2564 เพื่อตั้งจ่ายรายการใหม่ หมวดค่าครุภัณฑ์ ประเภทครุภัณฑ์การเกษตร จำนวน 1 รายการ งบประมาณ 150,000 บาท**

**นายรวย ทองยัง** ต่อไปเป็นระเบียบวาระที่ 3 ญัตติที่ 2 เรื่อง ขออนุมัติโอนเงินงบ

**ประธานสภาเทศบาล** ประมาณรายจ่ายประจำปี พ.ศ. 2564 เพื่อตั้งจ่ายรายการใหม่ หมวดค่าครุภัณฑ์ ประเภทครุภัณฑ์การเกษตร จำนวน 1 รายการ งบประมาณ 150,000 บาท เชิญเจ้าของญัตติ ครับ

**นายสิรกิจ วาปีธรรม**  เรียนประธานสภาเทศบาล สมาชิกสภาเทศบาล และผู้เข้าร่วมประชุม

**ปลัดเทศบาล ปฏิบัติหน้าที่** ทุกท่าน กระผม นายสิรกิจ วาปีธรรม ปลัดเทศบาลปฏิบัติหน้าที่นายกเทศ

**นายกเทศมนตรี** มนตรีตำบลบ้านใหม่ ขอเสนอญัตติเรื่องขออนุมัติโอนเงินงบประมาณรายจ่ายประจำปี พ.ศ. 2564 เพื่อตั้งจ่ายรายการใหม่ หมวดค่าครุภัณฑ์ ประเภทครุภัณฑ์การเกษตร จำนวน 1 รายการ งบประมาณ 150,000 บาท ดังนี้

**โอนลด**

แผนงานการพาณิชย์ งบดำเนินงาน ค่าสาธารณสุข ประเภทค่าน้ำประปา ค่าน้ำบาดาล หน้า 6/8 ตั้งจ่ายไว้ 1,500,000 บาท งบประมาณคงหลือก่อนโอน 1,500,000 บาท โอนลดครั้งนี้จำนวน 150,000 บาท ยอดงบประมาณคงเหลือหลังโอน 1,350,000 บาท

รวมโอนลดครั้งนี้ 150,000 บาท

โอนเพิ่ม

แผนงานการพาณิชย์ งบลงทุน ค่าครุภัณฑ์ ประเภทครุภัณฑ์การเกษตร เพื่อจัดซื้อเครื่องจ่ายสารละลายคลอรีน สามารถจ่ายสารละลายคอลรีนได้ไม่น้อยกว่า 50 ลิตรต่อชั่วโมง จำนวน 2 เครื่อง พร้อมมอเตอร์ชุดกวนผสมสารละลายคลอรีน 1 ตัว ถังผมสารละลายคลอรีนขนาด 1,000 ลิตร จำนวน 3 ถัง โดยใช้ถังกวน 1 ถัง ตั้งบนฐานยกระดับ และอีก 2 ถัง เป็นถังติดตั้งเครื่องจ่ายสารละลายติดตั้งบนพื้น ชุดจ่ายสารละลายนี้จะต้องมีตู้ควบคุมระบบไฟฟ้าตามแบบมาตรฐานกรมโยธาธิการ พร้อมติดตั้งเดินสายไฟทดสอบเครื่องสามารถใช้งานได้

รวมโอนเพิ่มครั้งนี้ 150,000 บาท

ตามระเบียบกระทรวงมหาดไทยว่าด้วยวิธีการงบประมาณขององค์กรปกครองส่วนท้องถิ่น พ.ศ. 2541 และแก้ไขเพิ่มเติมถึง (ฉบับที่ 3) พ.ศ. 2543 หมวด 4 การโอนและแก้ไขเปลี่ยนแปลงงบประมาณ ข้อ 27 การโอนเงินงบประมาณรายจ่ายในหมวดค่าครุภัณฑ์ ที่ดินและสิ่งก่อสร้าง ที่ทำให้ลักษณะปริมาณ คุณภาพเปลี่ยนหรือโอนไปตั้งจ่ายเป็นรายการใหม่ ให้เป็นอำนาจอนุมัติของสภาท้องถิ่น

ขอได้โปรดนำเสนอที่ประชุมสภาเทศบาลตำบลบ้านใหม่ เพื่อพิจารณาให้ความเห็นชอบต่อไป

รายละเอียดเพิ่มเติมกระผมขอให้กองช่างได้ชี้แจงรายละเอียดครับ ขอเชิญครับ

**นายภุชพงศ์ บุญศรีรัตนะ** เรียนประธานสภาเทศบาล สมาชิกสภาเทศบาล ทุกท่าน กระผม

**ผู้อำนวยการกองช่าง** นายภุชพงศ์ บุญศรีรัตนะ ผู้อำนวยการกองช่าง เนื่องจากระบบประปาของหมู่ที่ 4 ยังไม่มีระบบเติมสารส้มคลอรีนที่เป็นมาตรฐาน ปัจจุบันยังใช้คนหิ้วถังขึ้นไปเติม และเปิดก๊อกให้หยดทำให้คุณภาพของน้ำยังไม่ได้มาตรฐาน เพื่อปรับปรุงคุณภาพน้ำให้ดียิ่งขึ้น ทางกิจการประปาจึงขอเสนอญัตตินี้เพื่อที่จะปรับปรุงการจ่ายสารเคมีโดยตั้งงบประมาณทั้งสิ้น 150,000 บาท โดยจะดำเนินการจัดซื้อเครื่องจ่ายสารละลายคลอรีนขนาดไม่น้อยกว่า 50 ลิตรต่อชั่วโมง จำนวน 2 เครื่อง การทำงานของทั้ง 2 เครื่อง จะทำงานสลับกันตลอด 24 ชั่วโมง ถัง 1 พันลิตร 3 ถัง เป็นถังกวน 1 ถัง และอีก 2 ถัง เป็นถังที่ติดตั้งกับตัวปั้มเพื่อเพิ่มประสิทธิภาพในการเติมคลอรีนให้กับระบบน้ำประปาหมู่ที่ 4 จะทำงานโดยตู้ไฟฟ้า หรือตู้คอนโทรล ติดตั้งเพิ่มอีก 1 ชุด ครับ

**นายรวย ทองยัง** เชิญท่านอุเทน ครับ

**ประธานสภาเทศบาล**

**นายอุเทน กูปโคกกรวด** เรียนประธานสภาเทศบาล สมาชิกสภาเทศบาลทุกท่าน ครับ

**สมาชิกสภาเทศบาล เขต 1** กระผม นายอุเทน กูปโคกกรวด สมาชิกสภาเทศบาล เขต 1 อยากเรียนสอบถามท่านผู้บริหาร ท่านปลัด มีแนวทางอย่างไรที่แก้ไขปัญหาน้ำประปา ตลอดจนกระบวนการผลิตให้เพียงพอและมีคุณภาพเพราะว่าปลัดคนที่ผ่านมาเคยตั้งงบประมาณ 15 ล้าน แต่ไม่ผ่านสภา เราจะมาแก้ปัญหาจุดเล็กจุดน้อย ถ้าเราตั้งงบประมาณก้อนใหญ่ ไม่ทราบว่าจะใช้งบประมาณเท่าไรและท่านมีนโยบายดำเนินการอย่างไรเกี่ยวกับกิจการประปาของเรา หลายท่านประชาชนตำบลบ้านใหม่ได้สอบถามมาทั้งที่ประปาเทศบาลนครตั้งผ่านบ้านเราซึ่งตั้งอยู่ที่ตำบลเรา ทำไมเมื่อก่อนเราไม่เคยขอใช้น้ำประปาจากเขาเป็นความคิดเห็นของชาวบ้านผมมาคิดสะท้อนให้สภาฟัง ท่านมีแนวทางอย่างไรที่จะปรับปรุงบริหารกิจการประปาให้มันสะอาดมีคุณภาพครับ

**นายรวย ทองยัง** เชิญท่านปลัด ครับ

**ประธานสภาเทศบาล**

**นายสิรกิจ วาปีธรรม** ขอบคุณท่านสมาชิก ท่าน สท.อุเทน ที่ได้สอบถามตรงจุดนี้มา ผมขอให้

**ปลัดเทศบาล ปฏิบัติหน้าที่** อยู่ในญัตตินี้ก่อน ส่วนที่ท่านอุเทนถามมาผมขอตอบในวาระอื่น ๆ นะครับ การ

**นายกเทศมนตรี** โอนครั้งนี้สืบเนื่องมาจากระบบประปาทั้งหมู่ที่ 4 และหมู่ที่ 2 ไม่มีระบบการจ่ายสารส้มคลอรีนที่เป็นระบบมาตรฐาน ตั้งแต่ผมมาผมได้สอบถามเจ้าหน้าที่ เขาตอบมาว่าเครื่องพัง ผมได้ถามต่อไปว่าแล้วถามอย่างไร เจ้าหน้าที่ได้ตอบว่าเราใช้ระบบมือแกว่งไป งบประมาณที่ผ่านมาทางงานกิจการประปาได้เสนอเรื่องนี้เข้ามาทำให้เครื่องบีบคลอรีนไม่มีในเทศบัญญัติ ดังนั้นผมว่ามันจำเป็นเร่งด่วนจึงขออนุมัติโอนตั้งจ่ายรายการใหม่เพื่อซื้ออุปกรณ์ชุดนี้ มีตั้งอยู่ 2 จุด คือ หมู่ที่ 2 และหมู่ที่ 4 โอนมาจากหมวดค่าสาธารณูปโภค ของงานกิจการประปา โอนมาครั้งนี้ 150,000 บาท เพื่อมาซื้อเครื่องจ่ายสารคลอรีน ขอนำเรียนที่ประชุมครับ

**นายรวย ทองยัง**  เชิญท่านจอมพล ครับ

**ประธานสภาเทศบาล**

**นายจอมพล ศรีพนม** เรียนประธานสภาเทศบาล สมาชิกสภาทุกท่านครับ ผมต้องขอ

**สมาชิกสภาเทศบาล เขต 1** ขอบคุณท่านครับที่เห็นความสำคัญของชาวบ้าน ผมก็ดีใจครับที่ได้ใช้เครื่องนี้ และชาวบ้านก็ได้ใช้น้ำที่มีคุณภาพ ผมมีแนวคิดว่าถ้าเราได้ถังใหญ่สัก 1 ถังเพื่อให้กิจการประปามีคลอรีนแบบน้ำเพื่อมาเก็บไว้ส่วนหนึ่ง เราก็ซื้อมา 3 ถัง เวลาเราไม่ต้องใช้คลอรีนผง เราใช้คลอรีนน้ำมาเราจะยิงเป็นระยะ ๆ 50 ลิตรต่อ 1 ชั่งโมง คุณภาพก็จะได้มีประสิทธิภาพมากกว่าเก่า ขอให้ทางกองช่างเข้าไปดูตรงนี้อีกจุดครับ เมื่อถึงเวลาจะอนุมัติเมื่อไร ผมก็พร้อมอนุมัติครับ และมีอีกเรื่องคือกิจการประปาของเราถ้าไม่มีข้อติดขัด ผอ.กองช่าง ผมอยากให้ท่านปลัด หาผอ.ทางกิจการประปาเข้ามาดูแลโดยตรงได้หรือไม่ครับ ขอความเห็นครับ

**นายรวย ทองยัง**  เชิญท่านจันทร์ ครับ

**ประธานสภาเทศบาล**

**นายจันทร์ เทาใหม่** เรียนประธานสภาเทศบาล สมาชิกสภาเทศบาล ทุกท่าน ผมขอ

**สมาชิกสภาเทศบาล เขต 2** สอบถามเรื่องตัวฉีดน้ำ มันเป็นตัวอัตโนมัติหรือไม่ครับ

**นายภุชพงศ์ บุญศรีรัตนะ** ขอนำเรียนชี้แจงครับว่า เป็นตัวดีดอัตโนมัติเป็นการตั้งเวลา จะให้

**ผู้อำนวยการกองช่าง** ดีดเท่าไร จะมีสูตรในการคิดและเป็นปั้มระบบอัตโนมัติ เป็นปั้มดีดสารคลอรีน โดยตั้งเวลาไว้ครับ สลับกัน 2 ชุด ครับ ชุดหนึ่งทำงาน 6 ชั่วโมง สลับกันทำงานครับ

**นายรวย ทองยัง** มีท่านใดจะอภิปรายไหมครับ ถ้าไม่มีผมจะขอมตินะครับ ท่านใดอนุมัติ

**ประธานสภาเทศบาล** ให้โอนเงินงบประมาณรายจ่ายประจำปี พ.ศ. 2564 เพื่อตั้งจ่ายรายการใหม่ หมวดค่าครุภัณฑ์ ประเภทครุภัณฑ์การเกษตร จำนวน 1 รายการ งบประมาณ 150,000 บาท กรุณายกมือครับ

**นางสาวสุรางค์ ธีระวาส**  มีสมาชิกสภาเทศบาลอนุมัติทั้งหมด ๙ ท่าน คือ

**เลขานุการสภาเทศบาล**  1.นายจันทร์ เทาใหม่

๒.นายประหยัด เพื่อนเกาะ

๓.นายทวี กูบโคกกรวด

๔.นายสวัสดิ์ พงษ์ใหม่

๕.นางอุดรรัตน์ เกษใหม่

๖.นายสถาพร ชาญสูงเนิน

๗.นายสมศักดิ์ ดุมใหม่

๘.นายจอมพล ศรีพนม

9.นายอุเทน กูบโคกกรวด

**งดออกเสียง**

1.นายรวย ทองยัง ประธานสภาเทศบาล

**มติที่ประชุม**  **ที่ประชุมสภาเทศบาลตำบลบ้านใหม่ ออกเสียง ๙ ท่าน อนุมัติ ๙ ท่าน ให้โอนเงินงบประมาณรายจ่ายประจำปี พ.ศ. 2564 เพื่อตั้งจ่ายรายการใหม่ หมวดค่าครุภัณฑ์ ประเภทครุภัณฑ์การเกษตร จำนวน 1 รายการ งบประมาณ 150,000 บาท**

**ระเบียบวาระที่ 4 เรื่องอื่น ๆ**

**นายรวย ทองยัง** ต่อไปเป็นระเบียบวาระที่ 4 เรื่อง อื่น ๆ ท่านสมาชิกท่านใด

**ประธานสภาเทศบาล** จะสอบถามคณะผู้บริหารให้เสนอทีเดียวนะครับ ท่านผู้บริหารจะได้ตอบท่านครับ เชิญท่านจันทร์ เทาใหม่ ครับ

**นายจันทร์ เทาใหม่** เรียนประธานสภาเทศบาล สมาชิกสภาเทบาล ทุกท่าน กระผมขอ

**สมาชิกสภาเทศบาล เขต 2** สอบถามท่านผู้บริหารว่า ผมได้รับเรื่องจากชาวบ้านแถวหน้าโรงเรียนศีรษะละเลิง มีรถไม่ว่าจะเป็นรถมอเตอร์ไซค์ รถยนต์ จะวิ่งมาจากทางตลาด วิ่งเร็วมากครับ ถึงหน้าโรงเรียนก็ไม่ชะลอ เขาอยากให้ลูกระนาดและป้ายบอกลดความเร็วเพราะเขาเป็นห่วงลูกหลานเวลาไปโรงเรียนครับ เป็นไปได้หรือไม่ครับที่เราจะวางลูกระนาดหน้าโรงเรียนประตูทางเข้า 2 จุด พร้อมป้ายบอกชะลอความเร็ว ได้รับคำร้องจากชาวบ้านเมื่อวานนี้ครับ

**นายรวย ทองยัง**  เชิญท่านทวี ครับ

**ประธานสภาเทศบาล**

**นายทวี กูบโคกกรวด** ผมอยากสอบถามเรื่องลานตากข้าวครับ ผมเจอชาวบ้านสอบถามเมื่อไร

**สมาชิกสภาเทศบาล เขต 1** จะไปทำให้เสร็จสักทีครับ เพราะว่าชาวบ้านจะเกี่ยวข้าวเร็ว ๆ นี้แล้วนะครับ ช่วยนำรถน้ำไปฉีดให้หน่อยครับ สอบถามมาหลายคนแล้วครับ และอีกเรื่องหน้าโรงเรียนมะขามเฒ่าอยากให้ขยายช่องจราจร ช่วงนั้นเคยมีรถชนกันและมีคนตายชนเสาไฟฟ้า ช่วยขยายช่องจราจรสักหน่อยครับ และอีกจุดหนึ่งทางโค้งแอดไลค์ทางแคบเวลาสวนกันจะเฉี่ยวชนกันตลอดครับ ทั้งรถมอเตอร์ไซค์และรถยนต์ครับ

**นายรวย ทองยัง**  เชิญท่านสวัสดิ์ ครับ

**ประธานสภาเทศบาล**

**นายสวัสดิ์ พงษ์ใหม่** เรียนประธานสภาเทศบาล สมาชิกสภาเทศบาลทุกท่านครับ ผมอยาก

**สมาชิกสภาเทศบาล เขต 1** แจ้งครับว่าโรงสูบน้ำดิบครับ มีปลาตายวันละ 3 4 ตัว ไม่ทราบเกิดสาเหตุอะไร อยากให้ไปช่วยทำความสะอาดสักวันครับ เพราะตอนนี้น้ำมองไม่เห็นเลยครับ วัชพืชเต็มไปหมดเลยครับ มองไม่เห็นน้ำเลยครับ

**นายรวย ทองยัง** เชิญท่านสมศักดิ์ ครับ

**ประธานสภาเทศบาล**

**นายสมศักดิ์ ดุมใหม่** เรียนประธานสภาเทศบาล สมาชิกสภาเทศบาล ทุกท่าน กระผม

**รองประธานสภาเทศบาล** นายสมศักดิ์ ดุมใหม่ รองประธานสภาเทศบาล ผมอยากเสนอแนะท่านผอ.กองช่างซึ่งรับผิดชอบงานกิจการประปาบ้านใหม่ เพราะว่าเมื่อวานนี้ผมได้ไปทำความสะอาดกับท่านสท.ท่านอื่นอยากให้ท่านมีคนงานอีกสัก 1 คน ทำความสะอาดด้านประปา เพราะคนที่เดินผ่านไปมามองเข้าไปแล้วสกปรกมากครับ ช่างที่เข้าไปซ่อมแล้วไม่ดูแลปล่อยปะละเลย ทิ้งขวางไปเป็นระเบียบ อยากให้ท่าน ผอ.ได้พิจารณาหาคนมาประจำทำความสะอาดดูแลสถานที่ผลิตน้ำประปา เพราะประปาของเราอยากให้พี่น้องได้ใช้น้ำที่สะอาดครับ

**นายรวย ทองยัง** เชิญท่านจอมพล ครับ

**ประธานสภาเทศบาล**

**นายจอมพล ศรีพนม** เรียนประธานสภาเทศบาลครับ ผมมีเรื่องที่จะเสนอแนะกับทาง

**สมาชิกสภาเทศบาล เขต 1** ฝ่ายบริหารฝากไปถึงทางกองช่าง คือ ไฟฟ้าของเรา แต่ละบ้านประมาณ 1,200 หลอด มี 12 หมู่บ้าน ก็ประมาณ 1,200 หลอด แต่ตอนนี้ผมได้เล็งเห็นแล้วว่าทางกองช่างของเราเวลาตรงทางแยกไฟเสียเราน่าจะใส่ไฟLED ผมว่ามีดูดีทำให้ตำบลของเรายกฐานะทำให้คนมองว่าตำบลบ้านใหม่ของเราดีนะใส่ไฟ LED ผมจึงมองว่าเป็นไปได้ไหมว่าของเราพันจุดประมาณหลอดละพันบาท ถ้าพันจุดก็ประมาณ 1 ล้านบาทเราหางบประมาณมาดีไหมถ้าหลอดไหนเสียเราก็เอาหลอด LED ใส่เข้าไปดีไหมครับก็ยังประหยัดไฟด้วยครับ ผมอยากให้ทางกองช่างเล็งเห็นตรงจุดนี้ด้วยครับ

**นายรวย ทองยัง** มีท่านสมาชิกท่านจะอภิปรายอีกหรือไม่ครับ ถ้าไม่มี ผมขอเชิญท่าน

**ประธานสภาเทศบาล** ปลัด ได้ชี้แจงครับ

**นายสิรกิจ วาปีธรรม** เรียนประธานสภาเทศบาล สมาชิกสภาเทศบาล ทุกท่าน กระผมขอ

**ปลัดเทศบาล ปฏิบัติหน้าที่** ชี้แจงที่ท่านสมาชิกได้สอบถามและชี้แนะมาครับ ที่ท่านสท.อุเทนได้ถามไว้ครับ

**นายกเทศมนตรี** เรื่องประปาผมได้คิดอยู่เหมือนกันครับว่าจะวางแผนปรับปรุงได้คุยกับหลายท่านเรื่องบ่อน้ำดิบหรือบ่อโรงผลิตไม่เพียงพอผมไปดูพื้นที่แล้วนะครับ ในอนาคตต้องสร้างโรงกรองเพิ่มไม่ว่าจะเป็นมะขามเฒ่าและหมู่ที่ 2 สุดแล้วแต่ท่านนายกคนใหม่ที่เข้ามาเสนอแนวทางต่อ ในส่วนของท่อที่เก่าก็จะให้กองช่างได้เสนอแนวทางตรงจุดใช้งานมานานแล้วและตรงไหนจะปรับปรุงคงได้สำรวจและเสนอเข้าสภาเพื่อเป็นแนวทางเพื่อเสนอผู้บริหารต่อไป ในระยะอันใกล้จะต้องมีการล้างบ่อทุก 3 เดือน เพราะได้ทดลองล้างมะขามเฒ่าแล้วน้ำเริ่มใสขึ้น ส่วนของหมู่ที่ 2 ต้องล้างทุก 3 เดือนเพราะว่าของเราน้ำขุ่นมาก ส่วนประปาภูมิภาคเขาจะโบน้ำเขาจะล้างประจำครับ อนาคตต่อไปผมจะพากองช่างไปดูงานระบบประปาที่ได้มาตรฐานไม่ว่าจะเป็นสีคิ้วหรือเทศบาลที่เขาทำประปาจริง ๆ เขาเป็นอย่างไร ขอนำเรียนครับ เพราะว่าสิ่งที่ผมทำได้ก็ทำได้ประมาณนี้ ส่วนปีหน้าแนวทางก็จะต้องคุยกับนายกคนใหม่ เพราะอย่างไรปีหน้าจะมีการเลือกตั้งแน่นอน เพราะข่าวออกมาแล้วว่า 13-20 ธันวาคม เลือกตั้ง อบจ.แล้ว ของเราไม่น่าจะเกินเมษา ก็จะมีท่านนายกมาดำเนินการต่อเนื่องเต็มที่ ส่วนเรื่องงบประมาณตรงไหนที่เป็นประโยชน์ก็จะดำเนินการตามแนวทางเดิมจะใช้ระเบียบควบคู่กันไปกับการทำงานก็จะเป็น 1 ในการช่วยเหลือให้ท่านนายกให้งานมันต่อเนื่องได้ผมคิดว่าไม่น่ามีปัญหาเพราะว่าแนวคิดหรือแนวทางการทำงานผมก็ตั้งใจจะมาช่วยเหลือพี่น้องตำบลบ้านใหม่ให้มันถูกต้องตามระเบียบและแก้ไขปัญหาความเดือนร้อนของพี่น้องอยู่แล้วครับ ในระยะเวลาอันใกล้คงต้องทำแบบนี้ไปก่อนนะครับ คือล้างบ่อทุก 3 เดือน ส่วนในเรื่องของคนผมก็มีแนวคิดว่า เมื่อวานไปเจอท่านสท.ไปทำความสะอาด ผมก็อายแทนครับว่าทำไมลูกน้องเราไม่ไปทำความสะอาดหรือคนอยู่ทำไมไม่ปรับปรุงที่อยู่ของตัวเอง ก็ขอฝาก ผอ.กองช่างไปกำชับลูกน้องในกองว่าคนที่อยู่ต้องช่วยกันทำความสะอาด อนาคตยังคิดอยู่เหมือนกันนะครับว่าจะให้ฝ่ายประปาไปอยู่ตรงอาคารสีฟ้า ไปปรับปรุงทำบริเวณให้สะอาด ถ้าบริเวณสะอาดคนขี่ผ่านไปมามองไปอาคารประปาสะอาดไม่รกเขาคิดน้ำประปาจะดี ฝากทางกองช่างด้วยนะครับ ขอเวลาสักวันครับ กองช่าง งานกิจการประปา ไปความสะอาดบริเวณทั้งหมด อนาคตก็จะให้คนไปอยู่ ฝ่ายซ่อมบำรุงไปอยู่อาคารนั้นเลยครับ ส่วนฝ่ายจัดเก็บก็จะอยู่ที่เดิม ประมาณนี้ครับ เพราะว่าสร้างแล้วงบประมาณทำแล้วก็คงจะต้องให้ไปอยู่นะครับคือแนวทางครับ อีกเรื่องถ้าผมทำได้ก็อยากให้มีกองประปาถ้าเทียบกับครบุรีแล้วมากกว่าครบุรี เสิงสาง ผู้ใช้น้ำ 7 พัน เขามีผู้จัดการประปา ซี 8 ซี 9 แต่ของเราเป็นฝ่ายแฝงเขาอยู่กองช่างการทำงานจึงไม่เต็มที่ เทศบาลในโคราชเรา เช่น เทศบาลตลาดแคเขาก็มีกองประปามีผู้ใช้น้ำไม่ถึง 2 พัน ของเราผู้ใช้น้ำเกือบ 7 พัน แต่ของเรายังเป็นฝ่ายอยู่ เทศบาลของเราก็คงจะแยกกองประปามีผอ.มีเจ้าหน้าที่มารับผิดชอบเพราะงบประมาณเรามีเพียงพอที่จะแก้ไขปัญหาความเดือดร้อนตรงนี้ได้ ส่วนเรื่องคนที่ทางท่าน สท.สมศักดิ์ เพิ่มคน ผมจะดูให้ครับ และเรื่องคันสะดุด ผมจะคุยกับทางป้องกันและกองช่างว่าจะทำได้มากน้อยขนาดไหนขออนุญาตไปปรึกษาหารือกัน เป็นแนวทางที่ผมสามารถดำเนินการได้เลยครับคงปรึกษาหารือกันอีกครั้งหนึ่งครับ ส่วนลานตากข้าวเดี๋ยวให้ทางผอ.กองช่างไปดูอีกครั้ง แต่ว่าได้ล้างแล้วครั้งหนึ่งเพราะผมจะให้ข้าราชการในบ้านใหม่ทำงานแบบมีส่วนร่วมจะแยกให้กองนั้นกองนี้ทำ กองเดียวไม่เสร็จครับถ้าจะทำต้องระดมทำกันทั้งวัน ไม่ว่าจะเป็น กองช่าง กองการศึกษา ป้องกัน สาธารณสุข เวลามีงานต้องไปช่วยกันทำ เพราะว่าลำพังให้แต่ละกองทำคนมันน้อยครับเครื่องไม้เครื่องมือมันมีอยู่หลายกองครับ ส่วนเรื่องโค้งเรืองขยายผิวจราจรผมจะมอบหมายให้ผอ.กองช่างได้ไปตรวจสอบดูนะครับตรงจุดไหนใช้งบซ่อมแซมได้จะดำเนินการเลยครับ ส่วนตรงหูช้างทางโค้งทางเลี้ยว บางทีต้องขยายหูช้างบางจุดรถวิ่งแล้วตกผมจะให้กองช่างไปดูและเสนองบซ่อมแซมต่อไปครับ ในส่วนเรื่องปลาตายจะให้ฝ่ายประปาไปตรวจสอบดูจะลอกได้วันไหนก็ทำแผนขึ้นมาครับ ถ้าไม่สำรวจไม่วางแผนก็ไปแบบคนละทิศคนละทางอยากให้กองช่างได้คุยกับทางเจ้าหน้าที่ไปดูครับแม้กระทั่งไฟฟ้าก็ให้ไปดูและสำรวจทำแผนให้ชัดเจนฝากกองช่างด้วยนะครับ วันไหนจะออกซ่อมทำให้มันชัดเจนครับเรื่องหลอดไฟ LED ฝากทางกองช่างไปดูด้วยนะครับถ้าเปลี่ยนใหม่ได้ก็เปลี่ยนเป็น LED ไปเลยครับ อายุการใช้งานประโยชน์ประหยัดไฟมากกว่าครับเพราะเราก็มีงบซ่อมแซมอยู่นะครับ ผมขอแจ้งวันที่ 9 ตุลาคม ครับ ผมได้เชิญผู้นำ กำนัน ผู้ใหญ่บ้าน ชุมชน และแขวงการทาง จะคุยเรื่องปัญหาน้ำท่วมของตำบลบ้านใหม่จะปรึกษาหารือกัน ผมได้เชิญท่านนายอำเภอเมือง ท่านบอกว่าถ้าไม่ติดตรงไหนจะมา และผมจะพูดเรื่องการเลือกผู้นำชุมชนว่าเราจะดำเนินการการอย่างไรเราจะเลือกหรือไม่ หรือจะดำเนินการแบบไหนฝากทางสำนักปลัดไปดูเรื่องระเบียบ หรือทางรองสุรีย์ถ้ามีระเบียบก็ให้นำเสนอครับและจะพูดเรื่องลอยกระทงด้วยในวันนั้นเราเชิญผู้นำเกือบ 60 ท่าน และเชิญแขวงการทางมาด้วยขี้แจงว่าที่ปล่อยน้ำมาจากสุรนารี ปล่อยมาอย่างไร ช่วยกันพูดช่วยกันคุย กัน งบปีนี้ที่เราได้จ่ายขาดไปแล้วผมกำลังดำเนินการให้กองช่าง บางส่วนคือตลาด ส่วนหมู่ 9 ที่จะแก้ปัญหาผมจะเร่งดำเนินการให้ก่อน ผมจะรีบดำเนินการให้เร็วที่สุดครับ เรื่องไฟ การไฟฟ้าได้แจ้งประมาณราคามา 1 ล้านกว่าบาท เราตั้งไว้ 2 แสน ผมได้คุยกับผอ.กองช่างว่าบางโครงการที่เราได้เสนอไปประมาณ 1 แสน 9 หมื่น อยู่ประมาณ 2 ชุมชน ส่วนที่เหลือเราค่อย ๆ ทำไปครับ ส่วนไฟสาธารณะไฟโซล่าเซล ถ้าท่านให้ผมย้ายไปจุดไหนท่านแจ้งผมได้เลยครับ ฝากท่านด้วยครับ ขอบคุณครับ

**นายรวย ทองยัง** เชิญท่าน ผอ.กองสาธารสุขฯ

**ประธานสภาเทศบาล**

**นายเพิ่มพูล ยาสมุทร** เรียนประธานสภาเทศบาล สมาชิกสภาเทศบาล ทุกท่านครับ

**ผู้อำนวยการกองสาธารณสุขฯ** ผมขอพูดในวันนี้ในฐานะประชาชนตำบลบ้านใหม่ เรื่องแรกคือเรื่องน้ำไม่ได้คุณภาพปัจจุบันนี้ท่านไปดูได้เลยครับที่ปลายสายน้ำของเราขุ่น สาเหตุแรกคือหน้าทรายเราไม่ได้ล้างบ่อย 2 คือต้นน้ำไม่มีการกลั่นกรองหรือตกตะกอนก่อน 3 คือ ในการเดินระบบน้ำในท่อจุดโบน้ำทิ้งหรือเบนน้ำออกมีน้อยมาก ยกตัวอย่างเช่น กรุงไทย 1 ที่สำรวจและถามเจ้าหน้าที่ มีจุดเดียว จึงไม่เพียงพอ ฉะนั้นผมอยากนำเรียนฝากไปยัง ผอ.กองช่าง นำจุดนี้ไปแก้ไขปัญหาครับจะทำอย่างไรหาแหล่งที่พักน้ำหรือกระบวนการผลิตกลับหน้าทรายบ่อยขึ้นหรือกระทั่งจุดโบน้ำหรือเบนน้ำออกควรจะเพิ่มไว้ อย่างที่ 2 เรื่องไฟฟ้าที่ผมได้ทำงานในเทศบาลประสบปัญหาคือว่ารถของเราไม่เพียงพอ มีรถดั้ม 1 คัน กระเช้า มีงานมีภารกิจเยอะ และประกอบกับรถ 6 ล้อของเราอาจไม่คล่องตัวอยากเสนอให้ทำแผน อยากให้ท่านสมาชิกพิจารณาว่าถ้ามีกระเช้ายกสูงเพื่อซ่อมไฟอย่างเดียวมันจะคล่องตัวกว่านี้ ครับ ขอนำเรียนเพียงเท่านี้ครับ

**นายรวย ทองยัง** เชิญท่านจันทร์ ครับ

**ประธานสภาเทศบาล**

**นายจันทร์ เทาใหม่** ตามที่ ผอ.กองสาธารณสุขที่พูดครับ ผมก็เคยคิดอยากได้ครับ

**สมาชิกสภาเทศบาล เขต 2** รถกระเช้าเล็กแบบสองแถวเล็ก ประโยชน์คือเข้าซอยเล็กซอยน้อยได้ครับ เห็นด้วยครับ อยากให้ท่านผอ.กองช่างได้พิจารณาครับว่าจัดหาได้หรือไม่ครับ ขอบคุณครับ

**นายรวย ทองยัง**  มีสมาชิกท่านจะอภิปรายไหมครับ ถ้าไม่มีผมขอปิดประชุมครับ

**ประธานสภาเทศบาล**

**ปิดประชุมเวลา ๑2.00 น.**

(ลงชื่อ) ผู้จัดทำรายงานการประชุม

(นางสาวสุรางค์ ธีระวาส)

เลขานุการสภาเทศบาล

**(บันทึกการประชุมสภาเทศบาลตำบลบ้านใหม่ สมัยวิสามัญ สมัยที่ 2 ประจำปี พ.ศ. 2563)**

(ลงชื่อ) ผู้ตรวจรายงานการประชุม

(นางอุดรรัตน์ เกษใหม่)

สมาชิกสภาเทศบาล

(ลงชื่อ) ผู้ตรวจรายงานการประชุม

(นายจอมพล ศรีพนม)

สมาชิกสภาเทศบาล

(ลงชื่อ) ผู้ตรวจรายงานการประชุม

(นายประหยัด เพื่อนเกาะ)

สมาชิกสภาเทศบาล

รับรองรายงานการประชุม คราวประชุมสภาสมัย.............สมัยที่.........ครั้งที่........ประจำปี.............วันที่..........................................................

(ลงชื่อ) (นายรวย ทองยัง )

ประธานสภาเทศบาลตำบลบ้านใหม่